Document ID: 32002R1272

Komisjoni määrus (EÜ) nr 1272/2002,
12. juuli 2002,
millega muudetakse nõukogu määruse (EMÜ) nr 827/68 teatavate asutamislepingu II lisas loetletud toodete turu ühise korralduse kohta lisas loetletud teatavate toodete koode ja kirjeldusi
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 5. veebruari 1979. aasta määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta, [1] viimati muudetud määrusega (EÜ) nr 3290/94, [2] eriti selle artikli 2 lõiget 1,
ning arvestades järgmist:
(1) Nõukogu tariifi- ja statistikanomenklatuuri ning ühist tollitariifistikku käsitlev 23. juuli 1987. aasta määruse (EMÜ) nr 2658/87 [3] (viimati muudetud komisjoni määrusega (EÜ) nr 969/2002) [4] I lisa sisaldab praegu kehtivat kaupade koondnomenklatuuri.
(2) Teatavad nõukogu määruse (EMÜ) nr 827/68 [5] (viimati muudetud määrusega (EÜ) nr 195/96) [6] lisas esitatud koodid ja kirjeldused ei vasta enam kaupade koondnomenklatuuris esitatutele. Seepärast tuleks määruse (EMÜ) nr 827/68 lisa muuta. Parema loetavuse huvides tuleks nimetatud määruse lisa asendada uue, ajakohastatud lisaga.
(3) Käesoleva määrusega ettenähtud meetmed on kooskõlas kõikide asjaomaste korralduskomiteede arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 827/68 lisa asendatakse käesoleva määruse lisaga.
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. juuli 2002

Labels: 19
6